नई दिल्ली,। भारतीय जनता पार्टी के नेता संजय जोशी के कथित समर्थकों ने एक बार फिर से पोस्टर लगाकर विवाद पैदा कर दिया है । इस नये पोस्टर में प्रधानमंत्री नरेंद्र मोदी को पाकिस्तान को रमजान की बधाई देने पर आड़े हाथ लिया गया है ।दिल्ली में कुछ ही स्थालों पर लगाये गये इन होर्डिंग में लिखा है कि पाकिस्तान और बांग्लादेश को देते हो रमजान की बधाई सुषमा, आडवाणी, संजय जोशी ,राजनाथ, गडकरी, मुरली मनोहर जोशी, वसुंधरा के लिए मन में है खटाई । ना संवाद, ना मन की बात ,ना सबका साथ, ना सबका विकास फिर क्यों करे जनता आप पर विश्वास ?होर्डिंग में एक ओर अमित शाह के साथ नरेंद्र मोदी का तथा दूसरी ओर संजय जोशी का फोटों है । निवेदक के रूप में लोगों के नाम हैं । यह होर्डिंग विदेश मंत्री सुषमा स्वराज और भाजपा के वरिष्ठ नेता लाल कृष्ण आडवाणी और गृहमंभी राजनाथ सिंह के घर के बाहर लगे हैं ।इससे पहले भी दिल्ली में ऐसी पोस्टर वार हो चुकी है। गत अप्रैल में जर्मनी और कनाडा की यात्रा से लौटने पर संजय जोशी की घर वापसी की मांग की गई थी। विवाद पैदा होने पर इन पोस्टरों को तुरंत हटा लिया गया था।